 2. ปัจจัยความเสี่ยง 

2.1 ความเสี่ยงเกี่ยวกับอุตสาหกรรม

-   ความเสี่ยงจากการใช้อลูมิเนียมทดแทนทองแดง

อลูมิเนียมเป็นวัตถุที่สามารถนำมาทดแทนท่อทองแดงได้
แต่ไม่สามารถทดแทนทองแดงในการผลิตท่อได้ทั้งหมด
เนื่องจากการใช้อลูมิเนียมต้องใช้ความระมัดระวังสูง และไม่สามารถเชื่อมได้ง่าย
แต่ราคาทองแดงได้เริ่มสูงขึ้นมาในหลายปีที่ผ่านมา
ทำให้ลูกค้าบางรายเปลี่ยนไปใช้อลูมิเนียมในการผลิตตัวแลกเปลี่ยนความร้อน
สำหรับตลาดที่ต้องการสินค้าราคาถูก โดยเฉพาะอย่างยิ่งตลาดในประเทศจีน ซึ่งมีแนวโน้มสูงขึ้น
ผู้ผลิตญี่ปุ่นบางรายกำลังจับตามองตลาดอาเซียน
และอยู่ในระหว่างการเปลี่ยนมาใช้ตัวแลกเปลี่ยนความร้อนที่ทำจากอลูมิเนียม

ในปี 2554 บริษัทลูกค้าบางรายได้มีการพัฒนาเทคโนโลยีการผลิต โดยใช้อลูมิเนียมแทนท่อทองแดง
ซึ่งมีขนาดกะทัดรัด น้ำหนักเบา และประหยัดพลังงาน
เพื่อป้องกันภาวะโลกร้อนและลดภาระต่อสิ่งแวดล้อม

-   ความเสี่ยงจากการเปลี่ยนแปลงการใช้สารทำความเย็น

  บริษัทได้พัฒนาเทคโนโลยีการผลิตใหม่ ซึ่งสามารถผลิตท่อทองแดงที่มีความสะอาดสูง
  และได้ติดตั้งเตาอบอ่อนเพื่อให้ได้ผลิตภัณฑ์ท่อทองแดงที่มีความสะอาดและมีประสิทธิภาพมากยิ่งขึ้นเพื่อให้ตรงกับความต้องการในการเปลี่ยนแปลงจากการใช้สารทำความเย็น
  CFC เป็นสารชนิด HFC

2.2 ความเสี่ยงกับการตลาด

-   ความเสี่ยงจากภาวะเศรษฐกิจตกต่ำ

  ความเสี่ยงจากภาวะเศรษฐกิจตกต่ำทั่วโลก ตั้งแต่ปี 2551 มีการกล่าวถึง
  การตกต่ำทางเศรษฐกิจ ซึ่งยังคงไม่มีการฟื้นตัวภายในสองถึงสามปี ยอดการสั่งซื้อของบริษัทฯ
  จึงอยู่ในภาวะที่ย่ำแย่ตั้งแต่ครึ่งปีหลังของปี 2551 ถึงครึ่งปีแรกของปี 2553
  ตลาดเริ่มดีขึ้นในครึ่งปีหลังของปี 2553 แต่ยังคงมีความไม่แน่นอนในสองถึงสามปีข้างหน้า
  คาดว่าตลาดจะยังคงอยู่ในสภาพนี้ต่อไปอีกระยะหนึ่ง

  ในปี 2554 ช่วงครึ่งปีแรกนั้น สถานการณ์ด้านเศรษฐกิจเริ่มกระเตื้องและส่งผลดีขึ้น
  แต่มาในช่วงครึ่งปีหลัง บริษัทฯ ได้รับผลกระทบจากประเทศในเขตซีกโลกเหนือ
  ซึ่งประสบกับอากาศเย็นในฤดูร้อน ทำให้ในเดือนกรกฎาคมถึงเดือนกันยายน
  ไม่สามารถเพิ่มปริมาณการผลิตได้ เนื่องจากลูกค้ามีการปรับปริมาณสินค้าในคงคลัง

-   ผลกระทบจากภาวะน้ำท่วมในประเทศไทย

  เมื่อปลายปี 2554 ช่วงเดือนตุลาคม ถึงเดือนธันวาคม
  ประเทศไทยเองต้องประสบกับภาวะน้ำท่วมครั้งใหญ่ ทำให้บริษัทลูกค้าไม่สามารถผลิตสินค้าได้
  เช่น บริษัทที่ตั้งอยู่ในเขตอุตสาหกรรมบางกะดี, เขตอยุธยา, ปทุมธานี
  ต่างได้รับผลกระทบอย่างมาก สำหรับลูกค้าที่ไม่ประสบกับภาวะน้ำท่วม ก็ต้องเผชิญกับปัญหาเรื่อง
  ชิ้นส่วนวัสดุขาดแคลนต่าง ๆ ไม่สามารถผลิตได้เต็มกำลัง

-   ความเสี่ยงจากการนำเข้าสินค้าท่อทองแดงจากต่างประเทศ

  มีความเสี่ยงจากสินค้านำเข้าจากประเทศจีนและประเทศเกาหลี
  ซึ่งคู่แข่งในสองประเทศนี้เสนอสินค้าในราคาที่ถูกกว่า
  แต่คุณภาพสินค้าและการบริการด้านการส่งของด้อยกว่าของบริษัท
  การนำเข้าสินค้าจากประเทศจีนและประเทศเกาหลีได้ขยายตัวอย่างมากในตลาดไทย
  เนื่องจากผู้ผลิตเครื่องปรับอากาศจากประเทศเกาหลีได้ขยายธุรกิจในประเทศไทยอย่างมากเมื่อไม่นานมานี้
  นอกจากนี้ข้อตกลงทางการค้าเสรีระหว่างไทยกับจีนได้เริ่มขึ้นตั้งแต่ปีที่แล้ว
  ทำให้ผู้ผลิตจีนอยู่ในฐานะที่ดีจากการที่ภาษีได้ลดลงร้อยละ 5 ราคาตลาดของท่อทองแดงจึงมี
  การแข่งขันกันอย่างรุนแรง

-   ความเสี่ยงจากการผันผวนของราคาวัตถุดิบ

  ทองแดงเป็นสินค้าที่มีราคาผันผวนและยากที่จะคาดเดา บริษัทฯ
  ดำเนินการทำสัญญาซื้อขายกับลูกค้า โดยใช้ราคาเฉลี่ยของเดือนที่ผ่านมาเป็นราคากำหนด
  เพื่อลดความเสี่ยงจากการผันผวนของราคา และบริษัทฯ
  ยังทำการติดตามผลของมาตรการดังกล่าวทุกเดือน นอกจากนี้
  บริษัทได้เริ่มมาตรการสั่งซื้อวัตถุดิบตามที่ได้รับคำสั่งซื้อจากลูกค้าเพื่อลดจำนวนทองแดงในสินค้าคงคลัง

2.3 ความเสี่ยงอื่น ๆ

-   การเพิ่มค่าจ้างแรงงาน

  ค่าแจ้งแรงงานมีการเพิ่มขึ้นทุกปีในอุตสาหกรรมและในทุกบริษัทในประเทศไทย ดังนั้น บริษัทฯ
  ต้องดำเนินการลดค่าใช้จ่ายต่าง ๆ ซึ่งได้เริ่มกิจกรรมต่าง ๆ ทางด้าน QCC และ Kaizen
  เมื่อสามปีที่แล้ว เพื่อเพิ่มประสิทธิภาพในการผลิต ซึ่งในปัจจุบัน
  บริษัทได้ทำกิจกรรมการเพื่อลดต้นทุนอย่างต่อเนื่อง
  เป็นกิจกรรมที่ดำเนินในทุกหน่วยงานเพื่อร่วมกันลดค่าใช้จ่ายของบริษัทฯ

-   ปัจจัยเสี่ยงจากการทำงานในโรงงาน

  ในบริษัทมีการติดตั้งระบบบำรุงรักษาเพื่อให้อุปกรณ์ทุกชิ้นในโรงงานอยู่ในสภาพดีอยู่เสมอ
  นอกจากนี้ ยังมีการเปลี่ยนอุปกรณ์อย่างสม่ำเสมอตามอายุการใช้งาน บริษัทฯ
  คำนึงถึงความปลอดภัยในการทำงานเป็นสำคัญ
  นอกจากการอบรมพนักงานให้คำนึงถึงความปลอดภัยอยู่เสมอแล้ว บริษัทฯ
  ยังได้ลงทุนในด้านการจัดซื้ออุปกรณ์เพื่อความปลอดภัยที่จำเป็นและมีการฝึกซ้อมหนีไฟเป็นประจำทุกปี
  การฝึกซ้อมในสถานการณ์จำลองในกรณีที่เกิดเหตุฉุกเฉินเพื่อให้มีความตื่นตัวในมาตรฐานการรักษาความปลอดภัยสูงสุด

-   ปัจจัยเสี่ยงจากสิ่งแวดล้อม

  ในขั้นตอนการผลิตผลิตภัณฑ์ท่อทองแดง อาจทำให้เกิดมลภาวะทั้งทางน้ำและทางอากาศได้
  ตลอดระยะเวลาหลายปีที่ผ่านมา บริษัทได้ดำเนินการลงทุนเพื่อลดมลภาวะดังกล่าวอย่างต่อเนื่อง
  ของเสียทุกชนิดจากบริษัทได้ถูกคัดแยกและกำจัดโดยตัวแทนที่ได้รับอนุญาตอย่างถูกต้องและรายงานต่ออุตสาหกรรมจังหวัด
  นอกจากนี้ การดำเนินงานทุกขั้นตอน
  ได้รับการตรวจสอบอย่างสม่ำเสมอจากบริษัทเอกชนที่ได้รับการรับรองจากกรมโรงงานอุตสาหกรรมและเจ้าหน้าที่ของรัฐ
  บริษัทฯ
  ได้ศึกษาและผ่านการจัดทำรายงานผลกระทบต่อสิ่งแวดล้อมแล้วจากกระทรวงทรัพยากรธรรมชาติและสิ่งแวดล้อม
  จากการที่บริษัทฯ ได้รับการรับรองมาตรฐานการจัดการด้านสิ่งแวดล้อม ISO 14001
  ทำให้บริษัทฯ มีระบบการจัดการสิ่งแวดล้อม
  และได้มีการพัฒนาขั้นตอนในการดำเนินงานเพื่อให้ได้มาตรฐานยิ่งๆ ขึ้น

-   ความเสี่ยงจากการพึ่งพิงผู้จัดจำหน่าย (บริษัท ธานี อินเตอร์เนชั่นแนล เทรดดิ้ง จำกัด)

  เนื่องจากในอดีตบริษัท ธานี อินเตอร์เนชั่นแนล เทรดดิ้ง จำกัด
  เป็นผู้จัดจำหน่ายท่อทองแดงไร้ตะเข็บที่นำเข้าจาก บริษัท ฟูรูกาวา อิเล็คตริก คัมปะนี ลิมิเต็ด
  ซึ่งต่อมาภายหลังที่มีการจัดตั้ง บริษัท ฟูรูกาวา เม็ททัล (ไทยแลนด์) จำกัด (มหาชน) บริษัท
  ธานี อินเตอร์เนชั่นแนล เทรดดิ้ง จำกัด
  จึงได้เปลี่ยนเป็นผู้จัดจำหน่ายท่อทองแดงไร้ตะเข็บให้กับผู้ค้าปลีก
  และลูกค้าผู้ประกอบการผลิตเครื่องทำความเย็นในประเทศไทยให้ทางบริษัท ฟูรูกาวาฯ แทน
  ดังนั้น ลูกค้าส่วนหนึ่งที่บริษัท ธานีฯ เป็นผู้จัดจำหน่ายให้ จึงเป็นลูกค้าเก่าที่เคยซื้อสินค้าจาก
  บริษัท ฟูรูกาวา อิเล็คตริก คัมปะนี ลิมิเต็ด
  ซึ่งบริษัทจะทำการผลิตท่อทองแดงและส่งมอบสินค้าโดยตรงให้แก่ลูกค้าแทนบริษัทธานีฯ
  ส่วนการชำระเงิน บริษัท ฟูรูกาวาฯ ก็จะเรียกเก็บเงินจากบริษัท ธานีฯ
  เช่นเดียวกับลูกค้ารายอื่นทั่วไป

  ในปี 2554 บริษัทฯ ขายผ่านบริษัทผู้จัดจำหน่าย บริษัท ธานี อินเตอร์เนชั่นแนล เทรดดิ้ง จำกัด
  เท่ากับ 23.16 ซึ่งเป็นผู้จัดจำหน่ายรายใหญ่ของบริษัท ดังนั้น หากบริษัท ธานีฯ
  ไม่สามารถเป็นผู้จัดจำหน่ายให้กับบริษัทได้ต่อไป บริษัท
  ก็ยังสามารถขายผลิตภัณฑ์โดยตรงให้กับลูกค้ารายอื่นและลูกค้าเก่าของบริษัท ธานีฯ ได้
  ด้วยความเชื่อมั่นในคุณภาพของผลิตภัณฑ์และการให้บริการที่ดี
  รวมถึงการรักษาความสัมพันธ์ที่ดีระหว่างบริษัทกับลูกค้า
  ซึ่งคาดว่าจะไม่ก่อให้เกิดปัญหากับการดำเนินงานของบริษัทแต่อย่างใด

มาตรการรองรับความเสี่ยงจากการพึ่งพาการสั่งซื้อวัตถุดิบ

ทางบริษัทได้กำหนดนโยบายการสั่งซื้อวัตถุดิบ โดยจะมีการวางแผนล่วงหน้าประมาณ 3 เดือน
โดยการประสานงานกับฝ่ายขาย, ฝ่ายการผลิต และฝ่ายนำเข้าจัดหาวัตถุดิบ
ซึ่งมีการจัดการซื้อวัตถุดิบดังนี้

  1. แผ่นทองแดง : เนื่องจากปัจจุบันยังไม่มีผู้ผลิตแผ่นทองแดงในประเทศไทย
  บริษัทจึงต้องนำเข้าแผ่นทองแดงจากต่างประเทศทั้งสิ้น
  โดยราคาวัตถุดิบแผ่นทองแดงจะถูกกำหนดขึ้นจากราคาทองแดงในตลาด London Metal
  Exchange (LME) บวกด้วยค่าใช้จ่ายอื่น ๆ สำหรับปี 2554
  บริษัทสั่งซื้อวัตถุดิบแผ่นทองแดงเป็นจำนวนรวม 18,388.48 ตัน

  ทั้งนี้ เนื่องจากว่า ทองแดงเป็นสินค้า Commodity ราคาทองแดงจึงมีการเคลื่อนไหวตลอดเวลา
  ดังนั้น
  เพื่อเป็นการป้องกันความเสี่ยงอันอาจจะเกิดจากความผันผวนของราคาทองแดงบริษัทจึงเปิดโอกาสให้ลูกค้าได้มีโอกาสเลือกวิธีการกำหนดราคาทองแดงที่ต้องการ

  1.1 การกำหนดราคาทองแดงไว้ล่วงหน้า (Booked LME Price Method)
  เป็นวิธีการกำหนดราคาซื้อทองแดงของลูกค้าที่จะช่วยให้ลูกค้าได้ทราบราคาต้นทุนของทองแดงของตนเอง
  โดยเมื่อบริษัทได้รับคำสั่งซื้อจากลูกค้า บริษัทจะไปทำการกำหนดราคาล่วงหน้ากับทาง The
  Furukawa Electric Company Limited (FEC)
  ซึ่งจะมีการให้บริการกำหนดราคาทองแดงล่วงหน้า โดยลูกค้าจะต้องรับผิดชอบค่าBooking Fee
  เอง
  การกำหนดราคาวิธีการนี้จะช่วยให้ลูกค้าและบริษัทลดความเสี่ยงอันเกิดจากความผันผวนของราคาทองแดงได้มาก
  ดังนั้นต้นทุนวัตถุดิบที่ลูกค้าจะต้องจ่ายมีลักษณะดังนี้

ต้นทุนแผ่นทองแดงของลูกค้า = LME + ค่าใช้จ่ายอื่นๆ + Booking Fee

  1.2 ไม่มีการกำหนดราคาทองแดงไว้ล่วงหน้า (Unbooked LME Price Method)
  สำหรับลูกค้าที่เลือกใช้การกำหนดราคาด้วยวิธีนี้
  ลูกค้าจะต้องรับความเสี่ยงจากความผันผวนของราคาทองแดงด้วยตนเอง ทั้งนี้
  เนื่องจากต้นทุนวัตถุดิบที่บริษัทจะคิดจากลูกค้า คือ ราคาทองแดงในตลาดโลกเฉลี่ย 1 เดือน
  ก่อนที่บริษัทจะทำการผลิต ซึ่งจะใช้เวลาประมาณ 1 เดือนปฏิทินนับตั้งแต่ลูกค้าสั่งซื้อ หลังจากนั้น
  จึงจะทำการส่งมอบท่อทองแดงให้กับลูกค้า อย่างไรก็ตาม
  เนื่องจากระยะเวลาที่ใช้ในการกำหนดราคาวัตถุดิบให้แก่ลูกค้า (Quotation Period)
  อาจมีความไม่สอดคล้องกับระยะเวลาในการจ่ายเงินค่าวัตถุดิบของทางบริษัท
  ซึ่งบริษัทจะต้องจ่ายค่าวัตถุดิบในราคาเฉลี่ยของเดือนที่ส่งมอบแผ่นทองแดงนั้น ๆ ดังนั้น
  จึงทำให้บริษัทมีภาระความเสี่ยงที่เกิดจากความผันผวนของราคาทองแดงได้เพื่อเป็นการป้องกันความเสี่ยงที่อาจเกิดขึ้น
  บริษัทได้ทำการกำหนดราคาทองแดงล่วงหน้ากับ FEC

  1.3 สำหรับตัวบริษัทเอง โดยบริษัทจะเป็นผู้รับผิดชอบจ่ายค่า Booking Fee ในส่วนนี้
  ดังนั้นราคาต้นทุนแผ่นทองแดงของลูกค้าที่ใช้ในการกำหนดราคาวิธีนี้จึงเท่ากับ

ต้นทุนแผ่นทองแดงของลูกค้า = LME + ค่าใช้จ่ายอื่น

จะเห็นได้ว่า ถึงแม้ว่าการที่บริษัทมีการเสนอวิธีการกำหนดราคาทั้ง 2 วิธี
เพื่อให้เป็นไปตามหลักการปฏิบัติทั่วไปในอุตสาหกรรม แต่ในขณะเดียวกัน
บริษัทก็ยังสามารถป้องกันความเสี่ยงของตนเองอันเกิดจากความผันผวนของราคาทองแดงได้อย่างมีประสิทธิภาพซึ่งในปัจจุบันลูกค้าส่วนใหญ่ประมาณร้อยละ
85-90 จะเลือกวิธีกำหนดราคาทองแดงแบบมีการกำหนดราคาทองแดงไว้ล่วงหน้า

สาเหตุที่บริษัทสั่งซื้อวัตถุดิบจาก บริษัท ฟูรูกาวา อิเล็คตริก คัมปะนี ลิมิเต็ด (FEC)

สาเหตุที่บริษัทสั่งซื้อวัตถุดิบจาก บริษัท ฟูรูกาวา อิเล็คตริก คัมปะนี ลิมิเต็ด (FEC)
ซึ่งเป็นบริษัทแม่นั้น เนื่องจากว่า บริษัท ฟูรูกาวา อิเล็คตริก คัมปะนี ลิมิเต็ด
เองก็เป็นผู้ผลิตท่อทองแดงรายใหญ่ในแถบเอเชีย และยังเป็นผู้ถือหุ้นรายใหญ่ของบริษัทฯ ด้วย

  2. ท่อทองแดงนำเข้า : เนื่องจากบางคราวบริษัทฯ
  มีปริมาณความต้องการของลูกค้ามากกว่าปริมาณการผลิต ได้จริง ดังนั้น
  เพื่อทดแทนการผลิตที่ขาดไปและเพื่อเป็นการรักษาลูกค้าไว้ บริษัทฯ จึงต้องนำเข้ามาเพิ่มเติม
  แต่อย่างไรก็ตาม
  เป็นการนำเข้ามาเพื่อผลิตต่อในส่วนของการทำเกลียวหรือการขัดเงาแล้วจึงนำไปขายต่อลูกค้า
  การสั่งซื้อท่อทองแดงทั้งหมดเป็นการสั่งซื้อจาก บริษัท ฟูรูกาวา อิเล็คตริก คัมปะนี ลิมิเต็ด
  ในประเทศญี่ปุ่น โดยใช้หลักการกำหนดราคาทองแดงเดียวกับการสั่งซื้อแผ่นทองแดงโดยตรงจาก
  Itochu Corporation อย่างไรก็ตาม FEC
  จะคิดค่าการผลิตท่อทองแดงรวมถึงกำไรซึ่งคิดประมาณร้อยละ 7-13 ของค่าการผลิต ทั้งนี้
  ขึ้นอยู่กับประเภทของท่อทองแดงสำเร็จรูปที่บริษัทสั่งซื้อดังนี้

2.1 ท่อทองแดงแบบเรียบ - อัตรากำไรร้อยละ 10

2.2 ท่อทองแดงก่อนเข้าสู่กระบวนการทำเกลียวในผนังท่อ - อัตรากำไรร้อยละ 7

2.3 ท่อทองแดงแบบเกลียว - อัตรากำไรร้อยละ 13

  บริษัทได้มีการตกลงทำสัญญาซื้อขายท่อทองแดงนำเข้าจาก FEC
  โดยมีสาระสำคัญของสัญญาดังต่อไปนี้

  สาระสำคัญของสัญญา : บริษัทฯ ทำสัญญาซื้อท่อทองแดงจาก บริษัท ฟูรูกาวา อิเล็คตริก คัมปะนี
  ลิมิเต็ด

ค่าตอบแทน : บริษัทฯ
มีภาระผูกพันที่จะต้องจ่ายธรรมเนียมสิทธิซึ่งคำนวณจากปริมาณการขายสุทธิในแต่ละชนิดของผลิตภัณฑ์ในอัตรา
1 บาท หรือ 2.50 บาท ต่อกิโลกรัม

อายุสัญญา : 5 ปี และสามารถขยายระยะเวลาของสัญญาออกไปโดยอัตโนมัติคราวละ 1 ปี

ทั้งนี้ การพิจารณาการต่อสัญญาดังกล่าว จะได้รับการพิจารณาและอนุมัติจากคณะกรรมการบริษัทฯ
ทุกครั้งไป